Informācija plašsaziņas līdzekļiem

2025. gada 3.jūnijs

**Lauku atbalsta dienests aicina iesniegt informāciju par lietavās un salnās cietušajām platībām**

No 3. jūnija līdz 27. jūnijam lauksaimnieki LAD var iesniegt informāciju par plūdu un salnu skartajām teritorijām, norādot cietušo platību apmēru un kultūras.

Šobrīd informāciju var iesniegt LAD Elektroniskajā pieteikšanās sistēmā sadaļā “Citi pieteikumi” – te kā tēmu ir jāizvēlas “Lietavu pieteikums” vai “Salnu pieteikums” un jāaizpilda informācija par katru cietušo lauku.

Lai raksturotu situāciju saimniecībā, lauksaimniekam par katru cietušo obligāti jāiesniedz šāda informācija:

-cietušā lauku fotoattēls ar ģeotelpiskajām koordinātēm,

-lauku numurs,

-kultūraugs,

-visa lauka platība ha,

-cietusī lauka daļa procentuāli,

kā arī var uzrakstīt komentāru (piezīmes).

LAD vērš uzmanību! Fotoattēliem obligāti jābūt ar ģeotelpiskajām koordinātēm.

Tuvākajā laikā informāciju par cietušajiem laukiem varēs iesniegt arī LAD mobilajā lietotnē.

Mobilajā lietotnē to varēs izdarīt sadaļā “Postījumi”, izvēloties lietavu vai salnu pieteikumu.

Ja kāds lauksaimnieks ir atsūtījis fotogrāfijas ar cietušajiem laukiem jau iepriekš, LAD lūdz iesniegt informāciju atkārtoti.

Ceturtdien, 5.jūnijā plkst.13.00, būs vebinārs, kurā Lauku atbalsta dienesta eksperti stāstīs par to, kā pareizi aizpildīt informāciju par postījumiem, izmantojot LAD mobilo lietotni vai Elektronisko pieteikšanās sistēmu.

Latvijas lauku konsultāciju un izglītības centrs (LLKC) un Valsts augu aizsardzības dienests (VAAD) cietušo platību apsekošanu veiks līdz 25. jūlijam.

Informāciju sagatavoja:  
Stratēģiskās komunikācijas un klientu pārvaldības departamenta

Komunikācijas daļa

Tālrunis: 67027542

E-pasts: prese@lad.gov.lv